Pos tres de Carondar escuendese Moisés. Un rapaz de 35 años que dende bien guahe prestó-y tou esti tema del ociu alternativu: xuegos de mesa, de rol, videoxuegos... Y como Carondar foi un personaxe que fici pa un xuegu de rol, y como nes redes sociales falo principalmente d’estes coses pos quedó asina.
#000003
Va poco entamasti un blogue sobre xuegos de mesa y rol, “La Montera Solitaria”: ¿Por qué esi nome? ¿A quién ta empobináu y qué busques facer con él?
#000004
Pal nome del blogue quería dar a entender un poco de que se diba a falar nél. Asina que busqué un poco de los mundios de los xuegos, la fantasía y demás y llueu pues algo relacionao con Asturies. Y foi volviendo a ver El Hobbit, la Montaña Solitaria, y al yo facer baille rexonal, pos na cabeza xuntáronse los dos conceutos y d’ehí salió La Montera Solitaria
#000005
Y l’oxetivu del blogue pos... Nun soi’l meyor falante nin escritor n’Asturianu. La mio formación resúmese a un cursu que fici na Universidá d’Uvieu. Asina que vi una oportunidá perguapa de siguir deprendiendo poco a poco la llingua de mio güelu y mio güela a la par d’escribir de dalgo que me presta. Amás, l’asturianu va viéndose en munchos más llaos de la rexón, alministración, publicidá, na cai... ¿Por qué non nos xuegos de mesa y rol? Por eso equí tamos, intentando dar a conocer esti mundiu (pese a qu’estos últimos años creció munchu)
#000006
¿Hai una comunidá rolera importante n’asturies?
#000007
Pos yo creo que sí. Ya entama a ser ca vegada más frecuente atopate con algún collaciu con conocíos que xueguen al rol. Creo qu’esi estigma de que los que xugamos al rol somos “esa xente raro” ta perdiendose, y paezme estupendo. Vense yá proyeutos académicos onde se meten los xuegos de rol nes clases, nes xornaes de lliteratura que poco a poco vese más rol, eventos d’ociu alternativu...
#000008
Y yá nun ye solo eso, hai munches asociaciones ufiertando xugar al rol... Mesmamente en Xixón hai 3 o 4, n’Uvieu al menos una, en Mieres otra... Y de xuru que se m’escapa dalguna.
#000009
Quiciabes ye’l puntu a ameyorar que tenemos. De xuru qu’hai una comunidá asturfalante que xuega al rol, pasa que nun nos conocemos. Pue ser el momentu, entamen a surxir los xuegos de rol n’asturianu. Ya salió el primeru y el segundo va salir ceo... ¿Por qué non facer una comunidá rolera asturfalante? Munchu ye por desconocimientu, hasta fai poco al rol xugabes colos collacios y poco más. Agora eso ta ampliandose coles partíes online y demás, tamos a tiempu de subinos a esa fola.
#000010
¿Qué eches de menos como productos culturales nel rol y nos xuegos de mesa?
#000011
¿Ta volviéndose la comunidá asturfalante cada vuelta más friqui, o la comunidá friqui cada vuelta fala más asturianu?
#000013
Más que la comunidá asturfalante se vuelva más friki diría que la xente quitóse un poco la venda de los güeyos. Pero creo que-y paso a los asturfalantes y a los catellanofalantes. Como dixi antes, eso del rol yera pa xente raro, qu’habia qu’alloñase d’ellos. Munchos medios de comunicación, por pura inorancia fomentaron estos comportamientos. Pero tres de la pandemia y el confinamientu abrióse un mundiu que la mayoría de la xente desconocía. Al menos nos temas que yo trato nel blogue, ta demostrao que les ventes d’esti tipu d’ociu aumentaron abondo. La xente vio que yera un ociu sanu, divertíu y que nun tábamos llocos ni dibamos a garrar una katana y acabar cola familia... La desgracia ye que pa eliminar del pensamientu de la xente estes coses tuvo que pasar tolo que paso.
#000014
¿Cómo valores el surdimientu d’iniciatives como Acuto xuegos?
#000018
Mui bonu. Cualquier iniciativa o grupu que faiga y cree coses n’asturianu ye una bona noticia. Ta claro qu’el nichu ye mas pequeñu, xente asturfalante que presten los xuegos de mesa, pero como comentamos enantes ye algo que ta cambiando. Y al demandar más de xuru qu’apaecerán más iniciatives del estilu. Oxalá.
#000019